CELEX: 32004R0608
Language: bg
Date: 2004-03-31 00:00:00
Title: Регламент (ЕО) № 608/2004 на Комисията от 31 март 2004 година относно етикетирането на храни и съставки на храните с добавени фитостероли, фитостеролови естери, фитостаноли и/или фитостанолови естеритекст от значение за ЕИП.

15/ 11
            
            
               BG
            
            
               Официален вестник на Европейския съюз
            
            
               125
            
         32004R0608
   
               L 097/44
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
         РЕГЛАМЕНТ (ЕО) № 608/2004 НА КОМИСИЯТА
   от 31 март 2004 година
   относно етикетирането на храни и съставки на храните с добавени фитостероли, фитостеролови естери, фитостаноли и/или фитостанолови естери
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 2000/13/ЕО на Европейския парламент и на Съвета от 20 март 2000 г. за сближаване на законодателствата на държавите-членки относно етикетирането, представянето и рекламата на храните (1), изменена с Директива 2003/89/ЕО (2), и по-специално член 4, параграф 2 и член 6, параграф 7 от нея,
   като има предвид, че:
   
               (1)
            
            
               Фитостеролите, фитостероловите естери, фитостанолите и фитостаноловите естери намаляват нивата на холестерол в серума, но могат също така да намалят и нивата на β-каротен в кръвния серум. Държавите-членки и Комисията следователно се допитаха до Научния комитет по храните (НКХ) относно ефектите от консумирането на фитостероли, фитостеролови естери, фитостаноли и фитостанолови естери от многобройни източници.
            
         
               (2)
            
            
               Научният комитет по храните (НКХ) в своето становище „Основен преглед на дълготрайните ефекти от приемането на високи нива на фитостероли от многобройни хранителни източници, с обръщане на особено внимание на ефектите от β-каротен“ от 26 септември 2002 г. потвърди необходимостта да се поставят етикети за фитостероли, фитостеролови естери, фитостаноли и фитостанолови естери, както е посочено в Решение 2000/500/ЕО на Комисията от 24 юли 2000 г. за разрешение за пускане на пазара на „жълти масла за мазане с добавени фитостеролови естери“ като нова храна или нова хранителна съставка, съгласно Регламент (ЕО) № 258/97 на Европейския парламент и на Съвета (3). НКХ показа също така, че няма доказателство за допълнителни ползи при приемане на повече от 3 грама на ден и че високите дози могат да причинят нежелателни ефекти и следователно е благоразумно да се избягва приемане на растителен стерол в количества, превишаващи 3 грама на ден.
            
         
               (3)
            
            
               Продуктите, които съдържат фитостероли/фитостаноли се представят в отделни порции, съдържащи или максимум 3 g или максимум 1 g фитостероли/фитостаноли, изчислени като свободно съдържание на фитостероли/фитостаноли. Когато не е налице този случай, трябва да има ясно указание от какво се състои една стандартна порция храна, изразена в грамове или милилитри, и указание за количеството фитостероли/фитостаноли, изчислено като свободно съдържание на фитостероли/фитостаноли, съдържащо се в такава една порция. При всички случаи, състава и етикетирането на продуктите е такова, че да позволява на потребителите лесно да ограничават своята консумация до максимум 3 грама на ден фитостероли/фитостаноли чрез използването или на една порция, съдържаща максимум 3 g, или на три порции, съдържащи максимум 1 g.
            
         
               (4)
            
            
               За да се улесни разбирането от потребителя, се указва подходящо върху етикета думата „фито“ да се замени с думата „растителни“.
            
         
               (5)
            
            
               Решение 2000/500/ЕО позволява добавянето на някои фитостеролови естери към мазнини за намазване. То определя специфични изисквания за етикетирането, за да се гарантира, че продуктът достига групата, за която е предназначен, а именно хората, които искат да намалят нивата на холестерола в кръвта си.
            
         
               (6)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Настоящият регламент се отнася за храни и съставки на храните с добавени фитостероли, фитостеролови естери, фитостаноли или фитостанолови естери.
   Член 2
   За целите на етикетирането фитостеролите, фитостероловите естери, фитостанолите и фитостаноловите естери се означават респективно с термините „растителен стерол“, „растителен стеролов естер“, „растителен станол“ или „растителен станолов естер“ или тяхната форма за множествено число, както е подходящо.
   Без да се засягат другите изисквания на Общността или националното законодателство относно етикетирането на хранителни продукти, при етикетирането на храни или съставки на храните с добавени фитостероли, фитостеролови естери, фитостаноли или фитостанолови естери се включва следното:
   
               1.
            
            
               в същото зрително поле, където е наименованието, под което продуктът се продава, се появяват, ясно видими и четливи, думите: „с добавени растителни стероли/растителни станоли“;
            
         
               2.
            
            
               съдържанието на количеството на добавените фитостероли, фитостеролови естери, фитостаноли или фитостанолови естери (изразено в % или като g свободно съдържание на растителни стероли/растителни станоли за 100 g или 100 ml от храната) се обявява в списъка на съставките;
            
         
               3.
            
            
               обявява се, че продуктът е предназначен предимно за лица, които искат да понижат нивото на своя серумен холестерол;
            
         
               4.
            
            
               обявява се, че пациентите, приемащи лекарства за понижаване на серумния холестерол, трябва да приемат продукта под медицинско наблюдение;
            
         
               5.
            
            
               обявява се по лесно видим и четлив начин, че продуктът не е подходящ като храна за бременни и кърмещи жени и деца на възраст под 5 години;
            
         
               6.
            
            
               препоръчва се продуктът да се използва като част от балансирано и разнообразно хранене, включително редовна консумация на плодове и зеленчуци, за да се подпомогне поддържането на нивата на каротеноидите;
            
         
               7.
            
            
               в същото зрително поле, както се изисква в точка 3 по-горе, се обявява, че трябва да се избягва консумирането на повече от 3 грама на ден от добавените растителни стероли/растителни станоли;
            
         
               8.
            
            
               определяне на порцията от храната или съставката на храните, за която се отнася (за предпочитане в g или ml), с обявяване на количеството на растителния стерол/растителния станол, което всяка порция съдържа.
            
         Член 3
   Храните и съставките на храните с добавени фитостанолови естери, които вече са на пазара на Общността, или „мазнини за намазване с добавени фитостеролови естери“, които са били разрешени с Решение 2000/500/ЕО на Комисията, произведени шест месеца след влизане в сила на настоящия регламент, трябва да съответстват на разпоредбите на член 2.
   Член 4
   Настоящият регламент влиза в сила на двадесетия ден след публикуването му в Официален вестник на Европейските общности.
   
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 31 март 2004 година.
      
         
            За Комисията
         
         David BYRNE
         
            Член на Комисията
         
      
   
   
      (1)  ОВ L 109, 6.5.2000 г., стр. 29.
   
      (2)  ОВ L 308, 25.11.2003 г., стр. 15.
   
      (3)  ОВ L 200, 8.8.2000 г., стр. 59.